**Emlékeztető**

**Tanárképzési Bizottság ülése**

**Helyszín:** 1088 Budapest, Múzeum körút 4/A, A épület alagsor -160-as terem, ELTE Egyetemi Hallgatói Önkormányzat, Tárgyaló

**Időpont:** 2024. február 26. 17:00

**Mellékletek száma:** 3

**Iktatószám:**

**Előzetesen kiküldött napirendi pontok:**

1. Bejelentések
2. Aktualitások
3. Egyebek

Juhász Anna Tímea az ülést megnyitotta 17:04-kor.

Az ülésen jelen vannak szavazati joggal: Juhász Anna Tímea (EHÖK), Szalai Zsófia (BTK HÖK), Kovács Máté (IK HÖK), Chován Evelin (TÓK HÖK; Fancsik Fannit helyettesíti meghatalmazással), Széchényi Ágnes Virág (PPK HÖK), Kurucz Tamás Márk (TTK HÖK)

Az ülésen jelen vannak tanácskozási joggal: Hegyi Alíz (BDPK HK)

Az ülés 6 mandátummal határozatképes.

A napirendet a Bizottság egyhangúlag elfogadta.

Juhász Anna Tímea jegyzőkönyvvezetőnek jelölte Kurucz Tamás Márkot.

Kurucz Tamás Márk elfogadta a jelölést

A Bizottság 5 igen szavazattal és 1 tartózkodással elfogadta.

1. **Bejelentések (17:06)**

Juhász Anna Tímea: PET ülés lesz márc. 4-én 14 órától, akinek esetleg nem jó az időpont, az már most kezdjen el keresni maga helyett valakit, akit delegálni tud maga helyett. PPT március 22-én lesz legközelebb. Mindkét ülés online lesz lebonyolítva.

Szombathelyen is van már tanárképzési ügyekkel foglalkozó tisztségviselő, a releváns megkereséseket továbbítsuk felé is. Az elérhetőségét majd továbbítom a csoportba.

Kovács Máté: Szeretne elindítani az IK-n egy ismeretterjesztő előadássorozatot. Akit esetleg érdekel és társulna a szervezéshez, az jelentkezzen majd. Illetve a releváns témákat továbbítsuk a hallgatók felé a kommunikációs platformjainkon.

Juhász Anna Tímea 17:12-kor lezárja az első napirendi pontot.

1. **Aktualitások (17:12)**

Juhász Anna Tímea: Kicsit megakadt a pepszi-modul felülvizsgálata, legközelebb a következő ülésen foglalkozunk vele. Utánakeresett a korábbi jegyzőkönyveknek és ezeket a jobb átláthatóság miatt publikálnánk az EHÖK honlapján. Illetve lenne egy felmérés a pályaszocializációs gyakorlattal kapcsolatban, aminek a kitöltési procedúráját még nem lehet biztosra tudni. Március végére tervezünk egy személyes beszélgetést a gyakorlatokkal kapcsolatban, ehhez keressünk néhány vállalkozó kedvű hallgatót, aki szívesen részt venne ezen.

Széchényi Ágnes Virág: jelezte a felmérést szervezőknek, hogy a Bizottság segítene a felmérés lebonyolításában; örülnek a segítségnek, de más reakciót nem kapott a megkeresésre. A kérdőíveket lehet, hogy majd az OHV kérdőívekkel együtt küldik ki.

Kovács Máté: a gólyákkal kapcsolatban most nincs sok teendő, ezért tervezett egy előadássorozatot. Ennek első előadását már áprilisban meg lehetne tartani.

Kurucz Tamás Márk: főként óraütközésekkel kapcsolatos megkeresések voltak az elmúlt időszakban. A Természettudományos Hallgatók Szövetségének ülésén téma volt egy munkacsoport felállítása, ami a természettudományos tanárszakokkal foglalkozna. Felkértek, hogy legyek a tagja, de a pontos munkáról még nincsenek információk. Decemberben megkerestek egy felméréssel kapcsolatban, ígérték, hogy januárban küldik a kérdőívet, de eddig nem kaptam semmit ezzel kapcsolatban.

Széchényi Ágnes Virág: nincs sok teendő mostanában, néhány megkeresés érkezett óraütközésekkel kapcsolatban. Szeretné felvenni a kapcsolatot a Tanár leszek! Hallgatói Műhellyel, hogy hogyan tudnánk együttműködni.

Juhász Anna Tímea: Holnap találkozik a műhely képviselőivel, majd tájékoztatja a bizottságot erről.

Chován Evelin: a tanárszakosakkal való kapcsolatfelvétel nehézkes, nem túl aktívak a hallgatók.

Szalai Zsófia: szakzárással kapcsolatos megkeresések voltak, illetve néhány óraütközéssel kapcsolatban. A magyaros intézet projektje keretén belül lesz egy szakmódszertanos rész, ha ez sikeres, akkor kibővíthetnénk kari-karközi szintre.

Hegyi Alíz: röviden bemutatkozik. A félévkezdés döcögősen indul, most alakul a HK szerkezete, eddig csak ösztöndíjas kérdéseket kapott.

Juhász Anna Tímea 17:34-kor lezárja a második napirendi pontot.

1. **Egyebek (17:34)**

Juhász Anna Tímea: korábban kérte, hogy keressünk hallgatói műhelyeket a Tanár leszek! Műhelyen kívül.

Szalai Zsófia: a BTK-n van ilyen, majd továbbítja az elérhetőségét.

Hegyi Alíz: Szombathelyen is van természettudományos és történelemhez kapcsolódó is.

Más karon nem találtunk ilyet.

Több egyéb nem volt.

Juhász Anna Tímea 17:36-kor lezárja a Tanárképzési Bizottság ülését.

………………………………………..

Kurucz Tamás Márk
jegyzőkönyvvezető

………………………………………..

Juhász Anna Tímea

Tanárképzési referens

ELTE HÖK

 ………………………………………..

Ellenőrző Bizottság

ELTE HÖK